**OPĆINA KOSTRENA (OIB: 32131316182)**, Sv. Lucija 38, Kostrena, zastupana po Općinskom načelniku Draženu Vraniću, dipl. iur., s jedne strane (u daljnjem tekstu: *Općina*)

i

**\_\_\_\_\_\_\_\_\_\_\_\_\_\_\_(OIB: ),** \_\_\_\_\_\_\_\_\_\_\_\_\_, Kostrena, koju zastupa \_\_\_\_\_\_\_\_\_\_\_\_\_, s druge strane, (u daljnjem tekstu: *Korisnik*)

zaključili su sljedeći

**UGOVOR**

**O DODJELI FINANCIJSKIH SREDSTAVA**

**programu/projektu na području promicanja kulture iz**

**Proračuna za 2026. godinu**

Članak 1.

**- naziv programa/projekta -**

**Ukupna vrijednost ugovora\_ iznos (slovima: eura)**

Općina, sukladno Odluci Općinskog načelnika KLASA: \_\_\_\_\_\_\_\_\_, URBROJ: \_\_\_\_\_\_\_\_\_\_\_ od \_\_\_\_\_\_\_\_\_\_\_\_\_2026. godine financira ovaj program/projekt u iznosu od \_\_\_\_\_\_ €, osiguranih u Proračunu za 2026. godinu, na razdjelu 002 u glavi 00201 pozicija 62 JAVNE POTREBE U KULTURI, aktivnost A071025, konto 3811 – tekuće donacije.

Razdoblje provedbe programa/projekta je kalendarska 2026. godina.

Članak 2.

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima natječaja i prema Opisnom obrascu programa/projekta i Obrascu proračuna programa/projekta.

Članak 3.

Sredstva iz članka 1. Posebnih uvjeta isplatit će se na račun korisnika IBAN \_\_\_\_\_\_\_\_\_\_\_\_\_\_\_\_\_\_\_\_, na način da će se 80% iznosa uplatiti prema pisanom zahtjevu korisnika prije ili tijekom izvedbe programa/projekta, a ostatak sredstava nakon podnošenja Opisnog i Financijskog izvješća i priloga u skladu s čl. 4. ovog Ugovora.

Iznimno od stavka 1. ovog članka, Korisniku se može isplatiti i preostali dio iznosa pod uvjetom da prije toga Općini podnese privremeni izvještaj sa pisanim zahtjev za isplatu.

Članak 4.

Radi kontrole namjenskog korištenja sredstava Korisnik se obvezuje da će Općini, 30 dana po završetku projekta, a najkasnije do 15. prosinca tekuće godine, dostaviti Izvještaj o provedbi programa/projekta koji treba sadržavati:

1. Opisni izvještaj (u tiskanom obliku poštom ili osobno, elektroničkom poštom, na CD-u, DVD-u ili USB-u),
2. Financijski izvještaj (u tiskanom obliku poštom ili osobno elektroničkom poštom, na CD-u, DVD-u ili USB-u),) uz detaljno dokumentiranje svih troškova i priloge:
* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.
1. Priloge vezane uz provedbu programa/projekta: dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

Korisnik podnosi završni izvještaj o provedbi programa/projekta u roku od 30 (trideset) dana nakon provedenog programa/projekta.

Izvještaji se podnose na propisanim obrascima Općine, potpisani i pečatirani od strane Korisnika.

Članak 5.

Općina pridržava pravo kontinuiranog praćenja i vrednovanja izvršenja programa/projekta Korisnika iz članka 1. Posebnih uvjeta te preispitivanje financija i troškova u bilo koje vrijeme trajanja financiranja te u razdoblju od 7 (sedam) godina nakon završetka programa/projekta.

Općina može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika te je o namjeri izvršenja neposredne kontrole dužan prethodno obavijestiti Korisnika barem 7 (sedam) dana prije planiranog izvršenja kontrole.

Članak 6.

Korisnik ovlašćuje Općinu da radi nadzora namjenskog korištenja sredstava iz čl. 1. Posebnih uvjeta neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Općine za financiranje programa/projekta.

 Članak 7.

Korisnik se obvezuje pravodobno obavijestiti Općinu o manjim i većim izmjenama ugovora.

Manje izmjene ugovora mogu biti:

* Izmjene proračuna između proračunskih poglavlja manje od 15%
* Zamjena člana tima
* Promjena bankovnog računa Korisnika
* Promjena adrese ili drugih kontakata Korisnika
* Male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti)

Manje izmjene ne zahtijevaju izradu Dodatka ugovoru.

Veće izmjene ugovora su:

* Izmjene proračuna između proračunskih poglavlja veće od 15%
* Produženje trajanja provedbe programa ili projekta (maksimalno do 6 mjeseci)
* Dodatak novih aktivnosti u program ili projekt
* Promjena programskih ili projektnih aktivnosti koja značajno utječe na opseg i ciljeve

Veće izmjene ugovora zahtijevaju izradu Dodatka ugovorui njegovo potpisivanje od strane Općine i Korisnika.
Općina odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Članak 8.

Izmjene ugovornih obveza Korisnik može zatražiti najkasnije 30 (trideset) dana prije isteka roka izvršenja projekta/programa. Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Članak 9.

Ako Općina utvrdi da je Korisnik nenamjenski koristio sredstva financijske potpore za izvršenje programa/projekta iz čl. 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u čl. 4. Ugovora ili ako Općini ne omogući nadzor nad namjenskim korištenjem sredstava iz čl. 5. i 6. ovog Ugovora, daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena sredstva u roku od 30 (trideset) dana od dana primitka pisane obavijesti Općine o potrebi vraćanja zaprimljenih sredstava.

Članak 10.

Ako Općina utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedećoj godini.

Članak 11.

Korisnik se obvezuje na svim tiskanim, video i drugim materijalima vezanim uz program/ projekt istaknuti grb i naziv Općine kao institucije koja financira program/projekt koji je predmet ugovora.

Korisnik je suglasan da Općina koristi i objavljuje dostavljene fotografije, video i audio zapise iz stavka 1. ovog članka u cilju promicanja razvoja civilnoga društva i djelovanja Općine.

Korisnik se obvezuje pisanim putem obavijestiti Općinu o planiranoj provedbi programa/projekta financiranog putem Javnog poziva, najkasnije tjedan dana uoči provođenja.

Članak 12.

Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa/projekta.

Članak 13.

Potpisivanjem ovog Ugovora Korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 14.

U slučaju da se spor u provedbi ovog Ugovora između Općine i Korisnika ne može riješiti sporazumno, niti putem postupka mirenja, spor rješava stvarno nadležan sud u Rijeci.

Članak 15.

Na elemente financiranja programa/projekta na odgovarajući se način primjenjuju Opći uvjeti propisani *Zakonom o kulturnim vijećima i financiranju javnih potreba u kulturi (Narodne novine broj 83/2022)* te *Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/15, 37/21 )*.

Članak 16.

Obrazac 2: Proračun programa sastavni je dio ovog Ugovora.

Članak 17.

Za svaki oblik komunikacije koji je povezan s ovim Ugovorom potrebno je navesti referentni broj ugovora i naziv projekta/programa te ga poslati na sljedeće adrese:

Za Općinu: kostrena@kostrena.hr, mateja.alavanja@kostrena.hr

Za korisnika: adresa elektronske pošte korisnika za kontakt, tel.>

Članak 18.

U slučaju proturječnosti između odredbi ovog Ugovora te Općih uvjeta iz članka 15. Ugovora i odredbi iz drugih Priloga (opisnog obrasca i obrasca proračuna), odredbe ovog Ugovora imat će prvenstvo.

Članak 19.

Ovaj Ugovor sastavljen je u 3 (tri) istovjetna primjerka, od kojih 2 (dva) primjerka zadržava Općina, a 1 (jedan) primjerak Općina.

Članak 20.

Ugovor stupa na snagu danom potpisa obiju ugovornih strana.

|  |  |  |
| --- | --- | --- |
| **OPĆINA KOSTRENA** **Općinski načelnik** |  | **KORISNIK:** |
|  |  |  |
| Dražen Vranić, dipl.iur. |  | - ime i prezime, funkcija, osobe ovlaštene za zastupanje - |

Kostrena, \_\_\_\_\_\_\_\_\_\_\_

KLASA:

URBROJ: